CELEX: 32011D0198
Language: ro
Date: 2011-03-30 00:00:00
Title: 2011/198/UE: Decizia de punere în aplicare a Comisiei din 30 martie 2011 de modificare a Deciziei 2011/44/UE privind anumite măsuri de protecție contra febrei aftoase din Bulgaria [notificată cu numărul C(2011) 2023]  Text cu relevanță pentru SEE

31.3.2011   
            
            
               RO
            
            
               Jurnalul Oficial al Uniunii Europene
            
            
               L 85/10
            
         DECIZIA DE PUNERE ÎN APLICARE A COMISIEI
   din 30 martie 2011
   de modificare a Deciziei 2011/44/UE privind anumite măsuri de protecție contra febrei aftoase din Bulgaria
   [notificată cu numărul C(2011) 2023]
   (Text cu relevanță pentru SEE)
   (2011/198/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar aplicabil în schimburile intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               În ianuarie 2011, în Bulgaria a fost confirmat un caz de febră aftoasă la mistreți, precum și o serie de focare ale aceleiași boli în rândul șeptelului. În consecință, Bulgaria a luat măsuri în temeiul Directivei 2003/85/CE a Consiliului din 29 septembrie 2003 privind măsurile comunitare de combatere a febrei aftoase (3).
            
         
               (2)
            
            
               În plus, întrucât era necesară întărirea măsurilor luate de Bulgaria pentru combaterea febrei aftoase, a fost adoptată Decizia 2011/44/UE a Comisiei din 19 ianuarie 2011 privind anumite măsuri de protecție contra febrei aftoase din Bulgaria (4). Decizia în cauză trebuie aplicată până la 31 martie 2011.
            
         
               (3)
            
            
               La 19 martie 2011, Bulgaria a raportat un focar de febră aftoasă în rândul bovinelor care pasc în localitatea Sredets, situată în regiunea Burgas, la vest de localitatea Malko Tarnovo unde a fost raportat ultimul focar la 31 ianuarie 2011.
            
         
               (4)
            
            
               Prin urmare, este necesară continuarea măsurilor, astfel cum s-a stabilit în Decizia 2011/44/UE, până la 30 iunie 2011.
            
         
               (5)
            
            
               Prin urmare, Decizia 2011/44/UE ar trebui modificată în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 16 din Decizia 2011/44/UE, data de „31 martie 2011” se înlocuiește cu data de „30 iunie 2011”.
   Articolul 2
   Prezenta decizie se adresează statelor membre.
   
      Adoptată la Bruxelles, 30 martie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 306, 22.11.2003, p. 1.
   
      (4)  JO L 19, 22.1.2011, p. 20.